เรื่องร้องเรียน: น้ำท่วมหมู่บ้านทองสถิตย์วิลล่าเพิ่มสูงขึ้นเรื่อยๆจากรูปที่ผมส่งให้จากพื้นถนนถึงผิวระดับน้ำ 80-90 เซนติเมตรและเพิ่มสูงขึ้นเรื่อยๆรบกวนช่วยตรวจสอบหน่อยนะครับรามอินทรา 34 แยก 20 หมู่บ้านทองสถิตย์วิลล่าครับ
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ขอเรียนว่าหมู่บ้านทองสถิตย์อยู่ติดกับคลองโคกคราม คลองโคกครามอยู่ในความรับผิดชอบของสำนักการระบายน้ำ ปัจจุบันคลองโคกครามอยู่ระหว่างการก่อสร้างเขื่อน ค.ส.ล. ซึ่งยังไม่แล้วเสร็จ และในวันที่ 11 กันยายน 2565 เกิดปัญหาน้ำลอดสันเขื่อนเอ่อเข้าท่วมหมู่บ้านทองสถิตย์ โดยสำนักงานเขตลาดพร้าว ได้ลงพื้นที่ติดตามแก้ไขปัญหาอย่างต่อเนื่อง โดยเจ้าหน้าที่ฝ่ายโยธาร่วมกับเจ้าหน้าที่ทหารจัดเรียงกระสอบทรายเพื่อปิดรอยรั่วตามแนวสันเขื่อนและติดตั้งเครื่องสูบน้ำเพิ่ม จำนวน 1 เครื่อง รวมเป็น 3 เครื่อง เพื่อแก้ไขปัญหาน้ำท่วมขังบริเวณดังกล่าว
ความเห็นของผู้แจ้ง: อยากขอบคุณทุกๆคนที่เกี่ยวข้องครับ แต่ถ้าจะให้ดี ควรป้องกันไม่ให้เกิดขึ้นอีก
พื้นที่: แขวงจรเข้บัว เขตลาดพร้าว กรุงเทพมหานคร